b'\n_START_ARTICLE_\nRaggruppamento Operativo Speciale\n_START_SECTION_\nZgodovina\n_START_PARAGRAPH_\nEnoto je 30. decembra 1990 ustanovil general Carlo Alberto Dalla Chiesa iz ostankov Specialne protiteroristi\xc4\x8dne enote z namenom koordinacije preiskav proti organiziranemu kriminalu (predvsem mafiji), nato pa so njene zadol\xc5\xbeitve raz\xc5\xa1irili \xc5\xa1e na vse druge oblike organiziranega kriminala in terorizma._NEWLINE_Trenutno enoto sestavlja le \xc4\x8detrtina klasi\xc4\x8dnih policistov (Agenti di Polizia Giudiziaria), medtem ko preostale tri \xc4\x8detrtine predstavljajo karabinjerski pod\xc4\x8dastniki in \xc4\x8dastniki, ki imajo policijska pooblastila in izobrazbo. Z namenom bolj\xc5\xa1ega sodelovanja v preiskavah se enota oz. njeni pripadniki udele\xc5\xbeujejo skupnih usposabljanj, tako na voja\xc5\xa1ki kot na policijski ravni.'